《齐天乐·齐云楼》
宋代·吴文英

凌朝一片阳台影，飞来太空不去。栋与参横，帘钩斗曲，西北城去几许。天声似语。便阊阖轻排，虹河平溯。问几阴晴，霸吴平地漫今古。
西山横黛瞰碧，眼明应不到，烟际沉鹭。卧笛长吟，层霾乍裂，寒月溟濛千里。凭虚醉舞。梦凝白阑干，化为飞雾。净洗青红，骤飞沧海雨。

作者简介：吴文英（约1200～1260），字君特，号梦窗，晚年又号觉翁，四明（今浙江宁波）人。原出翁姓，后出嗣吴氏。与贾似道友善。有《梦窗词集》一部，存词三百四十余首，分四卷本与一卷本。其词作数量丰沃，风格雅致，多酬答、伤时与忆悼之作，号“词中李商隐”。而后世品评却甚有争论。